Hyles

Hyles er en slekt av sommerfugler som hører til familien svermere (Sphingidae).


== Utseende ==
Middelsstore til ganske store, kompakte, mer eller mindre brunlige svermere. Hodet er forholdsvis stort, antennene korte til middels lange og hvite eller lysbrune. Thorax har vanligvis hvithårede sidestriper. De fire første bakkroppsleddene er hvite på sidene, med to svarte tverrflekker eller - bånd. Forvingen er lysbrun eller -grå, vanligvis med en markert lengdestripe som ender i vingespissen. Bakvingen er gjerne rosa i alle fall i midten. Larvene er slanke, fargen kan variere mye, men de fleste har ett eller to par runde flekker på hvert kroppsledd. De artene som lever på giftige planter (for eksempel vortemelk-arter) har gjerne skarpe varselfarger som signaliserer at de er giftige. Hos noen mangler piggen på det bakerste kroppsleddet som de aller fleste svermer-larver har.


== Levevis ==
I alle fall noen av artene, som hvitribbet vandresvermer, kan foreta lange vandringer. Larvene lever på urter eller slyngplanter fra mange ulike familier. De voksne sommerfuglene besøker gjerne blomster i skumringen, da de henger på svirrende vinger foran blomstene.


== Utbredelse ==
Medlemmer av denne vandresterke slekten kan påtreffes i alle verdensdeler bortsett fra Antarktis. I Norge forekommer mauresvermer (Hyles gallii) regelmessig og ikke sjelden, men det er noe uvisst om arten har faste bestander her eller er å regne som en immigrant. Den sterkt vandrende arten hvitribbet vandresvermer (Hyles livornica) er funnet én gang i Norge.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Macroglossinae
Slektsgruppen Macroglossini Harris, 1839
Gruppen Choerocampina Grote & Robinson, 1865
Slekten Hyles Hübner, 1816
Hyles annei (Guérin-Meneville, 1839)
Hyles apocyni (Shchetkin, 1956)
Hyles biguttata (Walker, 1856)
Hyles calida (Butler, 1881)
Hyles centralasiae (Staudinger, 1887)
Hyles chamyla (Denso, 1913)
Hyles chuvilini Eitschberger, Danner, & Surholt, 1998
Hyles costata (von Nordmann, 1851)
Hyles cretica Eitschberger, Danner, & Surholt, 1998
Hyles dahlii (Geyer, 1828)
Vortemelksvermer, Hyles euphorbiae (Linnaeus, 1758)
Hyles euphorbiarum (Guérin-Meneville & Percheron, 1835)
Mauresvermer, Hyles gallii (Rottemburg, 1775)
Hyles hippophaes (Esper, 1789)
Hyles lineata (Fabricius, 1775)
Hvitribbet vandresvermer, Hyles livornica (Esper, 1780)
Hyles livomicoides (Lucas, 1892)
Hyles nervosa (Rothschild & Jordan, 1903)
Hyles nicaea (von Prunner, 1798)
Hyles perkinsi (Swezey, 1920)
Hyles robertsi (Butler, 1880)
Hyles salangensis (Ebert, 1969)
Hyles sammuti Eitschberger, Danner, & Surholt, 1998
Hyles siehei (Piingeler, 1903)
Hyles stroehlei Eitschberger, Danner, & Surholt, 1998
Hyles tithymali (Boisduval, 1834)
Hyles vespertilio (Esper, 1780)
Hyles wilsoni (Rothschild, 1894)
Hyles zygophylli (Ochsenheimer, 1808)
		
		
		
		
		
		
		
		
		
		
		
		
		


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Hyles i Encyclopedia of Life 
(en) Hyles i Global Biodiversity Information Facility 
(no) Hyles hos Artsdatabanken 
(sv) Hyles hos Dyntaxa 
(en) Hyles hos Fauna Europaea 
(en) Hyles hos ITIS 
(en) Hyles hos NCBI 
(en) Kategori:Hyles – bilder, video eller lyd på Wikimedia Commons 
Hyles – detaljert informasjon på Wikispecies